**Obrazloženje godišnjeg izvještaja o izvršenju financijskog plana sastoji se od obrazloženja općeg i posebnog dijela o izvršenju financijskog plana.**

**OBRAZLOŽENJE OPĆEG DIJELA IZVJEŠTAJA O IZVRŠENJU FINANCIJSKOG PLANA DOMA ZDRAVLJA KORČULA ZA 2024. GOD.**

1. Obrazloženje ostvarenja prihoda i rashoda, primitaka i izdataka u izvještajnom razdoblju
2. Obrazloženje prenesenog manjka odnosno viška iz prethodne godine i viška odnosno manjka za prijenos u slijedeću godinu

Ukupno planirani prihodi i primici za 2024. god. 4.077.329,00 €

Ukupno ostvareni prihodi za razdoblje 01.01.2024.-31.12.2024. god. 3.854.928,67 €

Ukupno planirani rashodi i izdaci  za 2024. god. 3.831.097,00 €

Ukupno ostvareni rashodi za razdoblje 01.01.2024.-31.12.2024. god. 3.865.066,09 €

Manjak prihoda i primitaka za 2024. god. iznosi 10.137,42 €.

Preneseni manjak iz prethodne godine iznosi 246.232,00 €

Manjak prihoda i primitaka za pokriće u slijedećem razdoblju iznosi 256.369,42 €

Rashodi budućih razdoblja na 31.12.2024. god. iznosili su 11.086,00 €.

Obračunati prihodi –nenaplaćeni na 31.12.2024. god. iznosili su 497.274,15 €

Općenito, znači da vrijedi za sve izvore financiranja, s obzirom na modificirano načelo evidentiranja događaja, rashoda i izdataka, prihoda i primitaka, dinamika plaćanja (na koju većim dijelom nemamo utjecaja) utječe na iznos prihoda svakog izvora, a rashodima  koje ne možemo  pokriti prihodima pojedinog izvora povećavamo manjak u izvoru Prihodi za posebne namjene. Za navedeno je najbolji pokazatelj iznos obračunatih prihoda.

Manjak prihoda i primitaka  za 2024. god. u iznosu 10.137,42 € proizlazi iz  slijedećih razloga:

-za  specijalizaciju iz obiteljske medicine koja je započela u prosincu 2023. god. još nije potpisan ugovor o dodjeli bespovratnih sredstava  temeljem projekta „Specijalističko usavršavanje doktora medicine Doma zdravlja Korčula iz obiteljske medicine“ u okviru projekta NPOO, a rashod za bruto plaću i doprinose za 2024. god. iznosi 36.510 €.

-vremenske i vrijednosne neusklađenosti povećanja plaća i  povećanja  cijena materijala i usluga s cijenama usluga iz Ugovora s Hrvatskim zavodom za zdravstveno osiguranje također su razlog manjku.

No, dobra organizacija rada i zalaganje zaposlenih unatoč nedostatku radnika osobito medicinskih sestara, doprinijelo je ostvarivanju manjka od samo 10.317,42 €.

Stanje novčanih sredstva na početku 2024. god. bilo je 40.815,34 €

Stanje novčanih sredstava na kraju 2024. god. bilo je 35.100,33 €

**OBRAZLOŽENJE POSEBNOG DIJELA IZVJEŠTAJA O IZVRŠENJU FINANCIJSKOG PLANA DOMA ZDRAVLJA KORČULA**

OBRAZLOŽENJE IZVRŠENJA AKTIVNOSTI I PROJEKATA

Kroz **program zakonski standard ustanova u zdravstvu** decentraliziranim sredstvima provedene su slijedeće aktivnosti:

-većim dijelom tekuće i investicijsko održavanje zgrada, opreme i postrojenja te vozila ( 82.425,44 €),

-nabavljena medicinska oprema u vrijednosti 57.405,80 € ( otplaćena zadnja rata za postrojenje za vodu

na hemodijalizi, nabavljena stomatološka jedinica za dentalnu medicinu u Orebiću i dr.)

-sufinancirano kapitalno ulaganje putem sufinanciranja projektne dokumentacije i izrade dizalice

topline u svrhu podizanje energetske učinkovitosti zgrade doma zdravlja u Korčuli 5.031,12 €

-provedena je informatizacija doma zdravlja u vrijednosti 10.651,64 € (putem održavanja i nabave

računalne opreme)

Kroz **program ustanova u zdravstvu iznad standarda** provedene su slijedeće aktivnosti

-*sufinanciran je rad turističkih ambulanti* (tim liječnik i medicinska sestra) tijekom srpnja i kolovoza 2024. god. (dva tima u Korčuli, jedan tim u Orebiću, jedan tim u Trpnju) u iznosu 28.874 €.

-*pruženje usluga zdravstvene zaštite temeljem ugovora s HZZO-om* i to usluge specijalističko - konzilijarne zdravstvene zaštite (interna medicina, fizikalna medicina i rehabilitacija, neurologija, urologija, dermatologija i venerologija, radiologija, ortodoncija, fizikalna terapija u kući), hemodijalize i hemodijafiltracije, te usluge primarne zdravstvene zaštite (obiteljska medicina, dentalna medicina, zaštita predškolske djece, zdravstvena zaštita žena, patronaža, zdravstvena njega u kući, palijativna skrb). Završeno je specijalističko usavršavanje iz ginekologije i opstetricije i od 01.04.2024. god. dom zdravlja preuzima djelatnost zdravstvene zaštite žena. Provodio se Nacionalni program prevencije raka dojke. Nastavljeni su dolasci liječnika specijalista temeljem ugovora s HZZO-om i ugovora s matičnim ustanovama i to urologa za rad u 0,2 tima urologije i neurologa za 0,2 tima neurologije do 31.10.2024. god. kada dom zdravlja zapošljava liječnicu neurologa na puno radno vrijeme.

Ukupno je za aktivnost pružanje zdravstvene zaštite temeljem ugovora s HZZO-om utrošeno 3.031.032,22 €.

-*pružanje usluga izvan ugovora s HZZO-om*

- izvan ugovora s HZZO-om pružene su usluge u medicini rada, hemodijalizi, općoj medicini i ostalim zdravstvenim djelatnostima te refundirani zajednički troškovi korisnika zgrade u Korčuli, Orebiću i Trpnju

- stipendirane su dvije učenice za zanimanje medicinska sestra

- nastavljena je dobra suradnja sa Zakladom Vera i dr. Matko Miličić Maleško na projektu „Razvoj SKZZ skrbi u Domu zdravlja Korčula“ koja financira dolaske liječnika specijalista ORL, dermatologa, hematologa, pedijatra alergologa, urologa, neurologa. U 2024. god. pregledano je 687 pacijenta za što je Zaklada uplatila 22.674,27 €.

-donirana je domu zdravlja medicinska oprema u vrijednosti 25.328,60 €

-za stručna usavršavanja radnika i za zaštitno staklo u prostoru CT-a domu zdravlja su donirana sredstva u iznosu 6.466,91 €.

-s osnove osiguranja prijevoznih sredstava nadoknađena je šteta u iznosu 8.435,95 €

- *usavršavanja zdravstvenih radnika i podizanje kvalitete zdravstvene zaštite*izvršeno je

sredstvima ostalih pomoći kako slijedi:

-temeljem ugovora s Gradom Korčula, općinama Orebić i Trpanj sufinanciran je smještaj medicinskog osoblja 28.665,00 €

-temeljem ugovora s Gradom Korčula, općinama Smokvica, Orebić i Trpanj sufinancirana je nabava UZV uređaja za zdravstvenu zaštitu žena vrijednosti u iznosu 49.545,00 €.

-temeljem ugovora s Gradom Korčula sufinancirani su dolasci liječnika specijalista kirurga i neurologa u iznosu 3.535,00 €.

-temeljem ugovora s Gradom Korčula i općinom Trpanj sufinanciran je rad turističkih ambulanti u iznosu 3.054 €.

-općina Orebić je nabavila dugotrajnu imovinu u vrijednosti 2.139,35 € te sufinancirala tekuće održavanje u iznosu 5.000 €.

i sredstvima pomoći EU, a u okviru NPOO. U tijeku je projekt financiranja specijalističkog usavršavanja za obiteljsku medicinu., za internu medicinu, te za fizikalnu medicinu i rehabilitaciju. Navedeno specijalističko usavršavanje započelo je u prosincu 2022. god, a ugovor o financiranju potpisan je kolovozu 2023.god. Financiranje se tijekom 2024. god. uredno provodilo (uprihodovano 103.564, €).

27.12. 2023. započelo je specijalističko usavršavanje za drugu obiteljsku medicinu također iz NPOO-a. Ugovor još nije potpisan.

Ministarstvo zdravstva raspisalo je natječaj za nabavu opreme za turističke ambulante temeljem kojeg smo nabavili opremu u vrijednosti 14.996,05 €.

Temeljem Projekta „Specijalističko usavršavanje doktora medicine iz ginekologije i opstetricije“, koji je završio 26.09.2023. plaćen je završni ZNS u iznosu 6.255,90 € .

Temeljem ugovora o dodjeli potpore za pripravništvo u javnim službama, za Dom zdravlja Korčula za pripravništvo višeg fizioterapeuta i ing. medicinske radiologije sufinanciranog sredstvima EU sredstva su uplaćena za cijelo jednogodišnje razdoblje na početku pripravništva odnosno u studenom i prosincu 2023. god, a u studenom 2024. god. završeno je pripravništvo ing. medic. radiologije, a pripravništvo višeg fizioterapeuta je u tijeku zbog dužeg bolovanja.

-*energetska obnova ambulante* *Trpanj*

Na natječaj FZOEU za energetsku obnovu prijavljen je na poziv NPOO. C.6.1.R1-I1.04 „ energetska obnova zgrada javnog sektora prijavljen je Projektni prijedlog „Energetske obnova zgrade ambulante u Kuni pelješkoj „ kroz koji bi se sanirala cijela zgrada koja je u izuzetno lošem stanju. Nakon prvotnog odbijanja Odbor za odabir projekata, utvrdio je da Projektni prijedlog udovoljava uvjetima. Nakon žalbe naš je projekt Prihvaćen te je upućen na daljnji postupak.

-*sredstvima za poboljšanje standarda zdravstvene ustanove* nabavljene su zaštitne zavjese u prostoru CT uređaja i sufinancirana nabava i ugradnja baterija za UPS na hemodijalizi (33.906,25).

- uredno se provodi specijalističko usavršavanje iz kožnih i spolnih bolesti, financirano najvećim dijelom sredstvima poticajnih mjera za zdravstvene radnike DNŽ (38.000 €).

-*sufinancirana je djelatnost palijativne skrbi* 6.636,00 €

Na temelju sporazuma o financiranju potpisanom prošle godine od strane MIZ-a i DNŽ nabavljen je CT uređaj proizvođača Philips. 11. travnja 2024. godine izvršena je svečana primopredaja CT uređaja. Zbog više tehničkih i administrativnih problema CT-uređaj će biti pušten u rad početkom 2025. god.

**POSEBNI IZVJEŠTAJI U GODIŠNJEM IZVJEŠTAJU O IZVRŠENJU FINANCIJSKOG PLANA**

**DOMA ZDRAVLJA KORČULA**

**Izvještaj o korištenju sredstava fondova Europske unije**

Završni ZNS u iznosu 6.255,90 € temeljem projekta „Specijalističko usavršavanje doktora medicine iz ginekologije i opstetricije“ plaćen je u 2024. god. ( projekt je završio 26.09.2023.).

Projekt Specijalističko usavršavanje doktora medicine Doma zdravlja Korčula za fizikalnu medicinu i rehabilitaciju, za internu medicinu i za obiteljsku medicinu koji se financira iz nacionalnog programa oporavka i otpornosti ukupno je vrijedan 480.166,73 € započeo je u prosincu 2022. god. U 2024. god. je uprihodovano 103.564 €, a potraživanje na 31.12.2024. za ZNS za rujan, listopad i studeni iznosi 27.192,04 €. i bit će plaćen u 2025. god.

27.12. 2023. započelo je specijalističko usavršavanje za drugu obiteljsku medicinu također iz NPOO-a. Ugovor još nije potpisan.

Projekt temeljem ugovora o dodjeli potpore za pripravništvo u javnim službama, za Dom zdravlja Korčula za pripravništvo višeg fizioterapeuta i ing. medicinske radiologije sufinanciran je sredstvima EU i njegova ukupna je vrijednost iznosi 28.172,04 €. Sredstva su uplaćena za cijelo jednogodišnje razdoblje na početku pripravništva odnosno u studenom i prosincu 2023. god. U studenom 2024. god. završeno je pripravništvo ing. medic. radiologije, a pripravništvo višeg fizioterapeuta je u tijeku zbog dužeg bolovanja.

Ministarstvo zdravstva raspisalo je natječaj za nabavu opreme za turističke ambulante temeljem kojeg smo nabavili opremu u vrijednosti 14.996,05 €.

**Izvještaj o danim zajmovima i potraživanjima po danim zajmovima-**Dom zdravlja Korčula nije uzimao niti davao zajmove

**Izvještaj o stanju potraživanja o dospjelih obaveza te o stanju potencijalni obveza po osnovi sudskih sporova**

Stanje nenaplaćenih potraživanja na 31.12.2024 iznosi 497.274,15 €.

Stanje nepodmirenih dospjelih obaveza iznosi 63.435,45 €.

Potencijalnih obaveza po osnovi sudskih sporova nemamo.

Korčula, 17.03.2025. Ravnatelj:

Sebastijan Fabris, dr. med. spec.